วันนี้แม่โดนลูกสุนัขซึ่งหนูซื้อมาเลี้ยงงับเท้า เพราะความซนของน้องเอง แต่เป็นแค่รอยขาวๆ สักพักก็หาย ไม่มีเลือดออก ไม่มีรอยจ้ำเลือด หรือรอยแผล ไม่มีรอยแดง อยากทราบว่าแม่จะมีโอกาสติดเชื้อพิษสุนัขบ้าไหมคะ ? ถ้ากรณีแบบนี้ไปหา จะฉีดยาให้รึป่าว เพราะหนูเป็นห่วงแม่ แล้วถ้าเกิดหลังจากนี้ 14 วันลูกสุนัขไม่มีอาการผิดปกติ แสดงว่าลูกสุนัขไม่มีเชื้อใช่มั้ยคะ หรือต้องรอดูอาการเป็นเดือนเลย ขอบคุณล่วงหน้าค่ะ หนูเครียดมาก เป็นห่วงแม่ TT จะพาไปฉีดยาปลายเดือนนี้ค่ะเพราะน้องจะ 3 เดือนแล้ว
สวัสดีค่ะ หากผิวหนังไม่มีบาดแผลเกิดขึ้น ไม่มีรอยแดง ไม่มีรอยช้ำ หรือจ้ำเลือดใดๆ ก็จะไม่ติดเชื้อพิษสุนัขบ้าค่ะนอกจากนี้ หากเป็นสุนัขเลี้ยงที่สามารถเฝ้าติดตามอาการได้ อาจใช้วิธีสังเกตอาการไปก่อนก็ได้ค่ะ หากลูกสุนัขไม่มีอาการผิดปกติภายใน 3-4 วัน แสดงว่าลูกสุนัขไม่ได้เป็นโรคพิษสุนัขบ้าค่ะ แต่หากลูกสุนัขมีอาการผิดปกติภายใน 3-4 วัน ต้องเฝ้าสังเกตอาการต่อไปอีกประมาณ 7-10 วีน ซึ่งในระหว่างนี้ อาจพาแม่ไปรับการฉีดวัคซีนป้องกันพิษสุนัขบ้าค่ะ หากลูกสุนัขตายภายใน 10 วัน นับจากแสดงอาการ ลูกสุนัขก็อาจเป็นโรคพิษสุนัขบ้าได้